108 B. J. LINTELO DE GEER 



Animadvertite vero, Auditores, quanta incrementa haec studia ceperint 

 deinde. 



Trajanus celebrem illam bibliothecam Romae condidit, quam a suo 

 nomine Ulpianeam vocari jussit; sed ultro progressus est Hadrianus. Nostis 

 virum, quam ille scilicet poematum et litterarum erat studiosissimus, arith- 

 meticae, geometriae, picturae peritissimus. Doctus sibi ille videbatur 

 adeo ut fere alios despiceret. Quaestionibus doctos semper agitans, multos 

 ad summam familiaritatem admisit. In his Epictetus fuit, Celebris ille 

 philosophus, et non minus clari rhetores Phavorinus et Fronto. Sed 

 quamvis sic esset in reprehendendo facilis, omnes tamen professores et 

 honoravit et divites fecit. Ipse eorum doctrinam probare solitus , quos 

 profession! inhabiles invenisset, ditatos honoratosque a professione demisit. 

 Optime sine dubio ita provisum, ne indigni publicas cathedras occuparent. 

 Sed praeterea ludum ingenuarum artium juxta forum Romanum condidit, 

 quod Athenaei nomine insignivit. Nee tantum de scholis in urbe sollicitus, 

 studia quoque Athenis restituere voluit. Bibliothecam ibi et gymnasium 

 exstruxit, quod a suo nomine vocaretur. Instaurare voluit antiquam hujus 

 urbis laudem, quae omnium doctrinarum et elegantiarum mater quondam 

 fuerat, quae bonarum artium magistra atque inventrix dici jure meruit. 

 Privatae ibi semper floruerant scholae et, prouti quisque sui fiduciam 

 habebat, ita a cultissimis probari faciebat plurimi. In primis ibi philoso- 

 phiae studium vigebat, multique principes viri eo confluebant , ut ejus 

 cognitionem sibi acquirerent. 



Hoc Marcum Antoninum movit, Auditores, ut quod inceperat Hadrianus, 

 ille perficeret. Is scilicet ex Oriente redux, cum Athenas venisset, vir 

 omni doctrina ab optimis magistris institutus et philosophi nomine Celebris, 

 Atheniensium civitatem extollere et honorare cupiit. Quod quidem quo 

 meliore modo faceret, quam si ibi doctrinarum sedem confirmaret? Ver- 

 sabatur turn Athenis Herodes Atticus, praeceptor quondam Imperatoris, 

 facundia et doctrina Celebris, qui nunc alios ad eandem praestantiam in- 

 formabat. Meliorem profecto, quern de scholae Atticae instauratione con- 

 suleret, Marcus in venire non potuit. Hujus igitur viri consilio commisit 

 electionem eorum, qui philosophiam Platonicam, Stoicarn, Peripateticam et 

 Epicuream traderent. Ipse Sophistas, qui maxime placuissent, Theodotum 



